TLU SA beklemtoon landbou se onmisbare rol in land | TLU SA
TLU SA beklemtoon landbou se onmisbare rol in land Donderdag | 05 November | 2020
Dit is betreurenswaardig dat daar steeds sommige groepe is wat nie die waarde van landbouers in Suid-Afrika besef nie.
Plattelandse dorpe is afhanklik van die koopkrag wat landbouers en werknemers in dorpe spandeer.
"Die verhouding tussen boere en hulle werknemers is uitstekend en beslis een van die beter werksverhoudinge in enige ekonomiese sektor," sê mnr. Henry Geldenhuys, die president van TLU SA. "Van ons lede het werkers wat al vir meer as drie geslagte lank op dieselfde plaas werk. Dit dui op 'n baie positiewe werksomgewing.
"Ons wil verder ons dank uitspreek teenoor die Suid-Afrikaners wat die afgelope tyd hulle harte vir ons boere wat deur vernietigende brande geraak is, oopgemaak het," sê mnr. Geldenhuys. "Verskeie rolspelers het uit hulle pad gegaan om op hulle eie manier 'n bydrae te maak om die nood te verlig. Dit het 'n baie groot verskil gemaak."